বিধানসভায় তুলকালাম, ওয়েলে নেমে বিক্ষোভ বিজেপি বিধায়কদের, কী পরিস্থিতি?

কলকাতা: মুর্শিদাবাদ এবং মহেশতলার ঘটনা নিয়ে মুলতুবি প্রস্তাব আনলেন বিজেপির বিধায়করা। স্পিকার বিমান বন্দ্যোপাধ্যায় (WB Speaker Biman Banerjee) জানান, আদালতে বিচারাধীন বিষয় নিয়ে আলোচনা করা যাবে না। তাই বিজেপির মুলতুবি প্রস্তাব খারিজ করে দেন স্পিকার। তারপরই বিজেপি বিধায়কদের বিক্ষোভে উত্তাল হল বিধানসভা (BJP Create Chaos West Bengal Assembly Session)। প্রস্তাব খারিজ হওয়ায় স্লোগান এবং চিৎকার করে প্রতিবাদ করতে থাকেন শুভেন্দু অধিকারী-সহ বিজেপি বিধায়কেরা। স্পিকার বিমান বন্দ্যোপাধ্যায়ের চেয়ারের সামনে গিয়ে বিক্ষোভ দেখাতে থাকেন বিজেপি বিধায়কেরা। হাতে গেরুয়া পতাকা নিয়ে বিক্ষোভ দেখান তাঁরা। বিধানসভার (West Bengal Legislative Assembly) অধিবেশনকক্ষ থেকে ওয়াক আউটকরেন বিজেপি বিধায়কেরা। বিধানসভা থেকে বেরনোর আগে শুভেন্দু অধিকারী (Suvendu Adhikari) ট্রেজারি বেঞ্চের দিকে তাকিয়ে ‘চোর চোর’ স্লোগান দিয়ে যান।

বৃহস্পতিবার বিধানসভা অধিবেশন শুরু হতেই মুর্শিদাবাদ,নদিয়া ও মহেশতলার বিষয়ে আলোচনার দাবি জানান বিজেপি বিধায়করা। স্পিকার সাফ জানিয়ে দেন, ‘সাব জুডিস বিষয়ে কোনও আলোচনা নয়।’ এরপরই বিধানসভার ভিতরে বিক্ষোভে দেখান শুভেন্দু অধিকারী-সহ বিজেপি বিধায়করা। গেরুয়া পতাকা হাতে নিয়ে তারা স্পিকারের চেয়ারের সামনে বিক্ষোভ দেখান। স্বাভাবিকভাবেই উত্তপ্ত হয়ে ওঠে পরিস্থিতি। কিন্তু তাতেও অধিবেশন থামেনি। উত্তাল হয়ে ওঠে বিধানসভা। এক পর্যায়ে স্পিকার ও বিজেপি বিধায়কদের মাঝে এসে দাঁড়ান বিধানসভা কর্মীরা। এরপর ওয়াকআউট করেন বিজেপি বিধায়কেরা।

আরও পড়ুন:মহেশতলা কাণ্ডে গ্রেফতার ৪০, থমথমে এলাকা, চলছে পুলিশের রুটমার্চ

বিজেপি বিধায়কদের বিক্ষোভের মাঝেই বিধানসভার অন্দরে চলেছে অধিবেশন। স্পিকার বলেন, “এটা পশ্চিমবঙ্গ বিধানসভা, যতই চিৎকার করুক সভা বন্ধ হবে না। বিজেপি বিধায়কদের কাগজ ছিঁড়ে প্রতিবাদ ককরেন। বিজেপির বিধায়কদরে বিরুদ্ধে সরব হন চন্দ্রিমা ভট্টাচার্য। বিধানসভায় তিনি বলেন, যে কাগজ ছিঁড়ে ফেলা হচ্ছে, তা কারও ব্যক্তিগত সম্পত্তি নয়। অধিবেশন কক্ষ ত্যাগ করার পরে বিধানসভার বাইরে বিক্ষোভ দেখান বিজেপি বিধায়করা। এরপর মিছিল করে রাজভবনের উদ্দেশে রওনা দেন বিজেপি বিধায়কেরা। বিজেপির ওয়াক আউট প্রসঙ্গে অধিবেশনে তৃণমূল বিধায়ক শ্যামল মণ্ডল বলেন, “হেরে পালিয়ে গেল বিজেপি।”

দেখুন ভিডিও